Сяргей Міхайлавіч Пракудзін-Горскі на працягу 1909 - 1916 гадоў аб'ехаў амаль ўсю Расійскую імперыю, зрабіўшы ці не найбагацейшую калецыю фотаздымкаў, у тым ліку і каляровых, беларускіх мястэчак і вёсак пачатку ХХ стагоддзя. У Беларусі фатографа цікавілі перш за ўсё мясціны, звязаныя з вайной Расіі і напалеонаўскай Францыі. У тым ліку і месца пераправы французскай арміі праз Бярэзіну ля вёскі Студзёнка. Некаторыя фотаздымкі Барысава аўтарства Пракудзіна-Горскага ўжо з'яўляліся на нашых старонках. Але падчас сваёй вандроўкі да Студзёнкі падарожнік зазірнуў не толькі ў горад, але і ў вёску Бытча.